Diari Oficial de la Generalitat Valenciana


Sumari del DOGV 5101, del 27-09-2005 (2005/10213)

ORDE de 16 de setembre de 2005, del conseller de Sanitat, que modifica la delimitació del mapa de zones farmacèutiques de la Comunitat Valenciana.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/09/16/(1)/dof/vci/html**

### Dades del document

Número de DOGV
:   5101

Data del DOGV
:   27-09-2005

Secció del DOGV
:   I. DISPOSICIONS GENERALS

Número del document
:   2005/10779


Data del document
:   16-09-2005

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * farmacologia
    * legislació
    * divisió administrativa

ORDE de 16 de setembre de 2005, del conseller de Sanitat, que modifica la delimitació del mapa de zones farmacèutiques de la Comunitat Valenciana. [2005/M10603]
  
La Comissió d'Actualització del Mapa Farmacèutic de la Comunitat Valenciana es dedica al seguiment i l'estudi del mapa de zones farmacèutiques de la Comunitat Valenciana i de les propostes realitzades pels agents socials per a modificar-lo a fi d'aconseguir que s'adeqüe millor a les necessitats d'atenció farmacèutica a la població. Com a conseqüència del seguiment i estudi, la comissió ha decidit, en les reunions de 8 de març de 2005 i 7 de setembre de 2005, elevar a esta conselleria una proposta de correcció de l'error advertit en la zona farmacèutica 39 de la província de València, atés que hi apareix el municipi de Favara com a municipi turístic quan en realitat no ha adquirit esta qualificació, i una proposta de modificació de la zona farmacèutica 14 de la mateixa província en què figuren els municipis de Manises i Quart de Poblet, atés que cada un, en atenció a les seues característiques socials, demogràfiques i a les necessitats d'atenció farmacèutica, ha de constituir per si mateix una zona farmacèutica diferenciada.
  
S'han consultat els col·legis oficials de farmacèutics, tal com establix en la Llei 6/1998, de 22 de juny, d'Ordenació Farmacèutica de la Comunitat Valenciana, atés que estan representats en la Comissió d'Actualització del Mapa Farmacèutic de la Comunitat Valenciana.
  
En atenció de totes estes consideracions i a proposta de la Comissió d'Actualització del Mapa Farmacèutic de la Comunitat Valenciana,
  
ORDENE
  
Article 1
  
Es corregix l'error material advertit en la zona farmacèutica 39 de la província de València:
  
On diu:
  
«39 Zona Turística Cullera
  
Favara»;
  
Hi ha de dir:
  
«39 Zona General Cullera (Mòdul turístic/Módulo turístico)
  
Favara»
  
Article 2
  
Es modifica la zona farmacèutica 14 Zona General de la província de València, constituïda pels municipis de Manises i Quart de Poblet, que es dividix en dos zones farmacèutiques, de manera que d'ara en avant en el Mapa de Zones Farmacèutiques figurarà:
  
«14 Zona Turística Manises»
  
«55 Zona General Quart de Poblet»
  
Disposició final
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 16 de setembre de 2005
  
El conseller de Sanitat,


Còpia Permalink ELI